《甓社湖》
宋代·沈遘

青天澹无云，白水平无波。拖舟镜中行，奈此清绝何。

我行不自亟，三日才百里。卷卷何所感，似泛吴江水。

湖水清无际，清极不可触。吾缨初自洁，将安濯吾足。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。